
2013 m. gruodžio 18  d. pranešimas VIR
Ekonomikos komitetas pasiūlė patobulinti Valstybės įmonės Ignalinos atominės elektrinės eksploatavimo nutraukimo fondo įstatymo nuostatas


Šiandien Komitetas posėdyje svarstė Valstybės įmonės Ignalinos atominės elektrinės eksploatavimo nutraukimo fondo įstatymo 2, 3, 4 ir 5 straipsnių pakeitimo įstatymo projektą Nr. XIIP-1287, kuriuo siekiama optimizuoti Ignalinos atominės elektrinės eksploatavimo nutraukimo fondo (toliau – Fondas) administravimo veiklą nustatant vieną Fondo administratorių, įtvirtinti nuostatą dėl galimybės papildyti Fondą pajamomis, gautomis už IAE parduotą turtą, atsisakyti neaktualių Įstatymo nuostatų dėl IAE atskaitymų nuo pajamų, gautų už parduotą elektros energiją, siekti racionalesnio Fondo lėšų naudojimo detalizuojant socialines priemones IAE regione.


Komitetas pasiūlė pagrindiniam Audito komitetui įstatymo projektą patobulinti,  atsižvelgiant į Seimo kanceliarijos Teisės departamento pastabas ir Komiteto pasiūlymus. Komiteto siūlymu Fondo lėšos gali būti naudojamos Valstybės įmonės Ignalinos atominės elektrinės darbuotojų papildomų užimtumo ir socialinių garantijų įstatymo nuostatoms įgyvendinti, teisės aktų nustatyta tvarka Ignalinos AE regiono gyventojams kompensuoti ir kitoms Vyriausybės patvirtintoms priemonėms. 

Parengė Ekonomikos komiteto biuro padėjėja Zita Jodkonienė
tel. (8 5) 239 6768, el. p. Zita.Jodkonienė@lrs.lt

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.





